ሰረርቲ ርእሰ ምርግጋጽ ይደልዩ። ርትዓዊ ኮንደኾናዊ ስጕምቲ ኣብ ምውሳድ ወሓለታት እዮም። ገዛእ ርእሶም ምብዳህ ይብርሆም። ንዘይፈልጥዎ ዕዮ ክፍትኑ ድሕር ኣይብሉን። እዞም ሰባት ህንጡያትን ርእሰ ድሩኻትን እዮም። ብዕድመ እናደፍኡ ክመጽኡ እንከለዉ፡ እናበልሑን እናተማሓየሹን ይመጽኡ። ንለውጢ ቀልጢፎም ይወሃሃድዎ። ከም ዓያሹ ከይጥመቱ ስግኣት የብሎምን። ካብ ውሕስነት፡ ጸጥታን ብጽቡቕ ምርኣይን ንላዕሊ ኣብ ዳህሳስ እዮም ዘድህቡ። 5. ፈጠራውነት ( )፡- ሰረርቲ ካብ ካልኦት ሰባት ንላዕሊ ናብ ፍርዲ ምሃብ ዘይህንደዱ እዮም። ንሓደ ነገር ጽቡቕ ወይ ሕማቕ፡ ቅኑዕ ወይ ጌጋ ኢሎም ኣብ ምስማይ ኣይህወኹን። ሰባት ጌጋ ክፍጽሙ ከም ዝኽእሉ ኣቐዲሞም ስለ ዝግንዘቡ፡ ሰባት ጌጋ ኣብ ዝፍጽምሉ እዋን ኣይድንጽዎምን።